
Mosa di Kultura Boneiru 


Kuida e 
pipitanan di 
santu i e seru lo 
lubidá su mes! 


Djasabra 23 di mart 2024 a tuma lugá elekshon Mosa di Kultura 2024. Tabata un elekshon di dos kategoria 
kaminda tantu nos reinanan hubenil komo infantil por a demostrá nan talento i alabes nan konosementu 
riba e simia ku nan a representá. Den kategoria hubenil Raeesha Sint Jago a sali Mosa Hubenil. Den 
kategoria infantil Zhavia Alexander a sali Mosa Kultura Infantil. Mas detaye den nos edishon di awe. 


TRATO INHUMANO 


2 
Djaluna 25 Mart 2024 


Pa info i komunikado den Extra/BONERIANO 
Redakshon: extrabon@gmail.com 
Aviso mail: avisobon@gmail.com 
Pa aboná riba website di BONERIANO mail na: extrabononline@gmail.com 


K R A L E N D I J K - 
Djasabra 23 di mart 2024 a 
tuma lugá elekshon Mosa di 
Kultura 2024. Un aktividat 
ku a keda organisá pa Della 
Thode di e grupo di simadan 
: E simia bon plantá. 
Tabata un elekshon di 
dos kategoria kaminda tantu 
nos reinanan hubenil komo 
infantil por a demostrá 
nan talento i alabes nan 


konosementu riba e simia 
ku nan a representá. Den 
kategoria hubenil Raeesha 
Sint Jago a sali Mosa 
Hubenil i alabes Mosa 
Popular, Mosa Mihó Show, 
Mosa Trahe Original, Mosa 
Trahe Impaktante. 
Kei'anna Nieuwkerk a 
sali Promé nalista Mosa 
Hubenil i alabes mihó spich 
kultural. 


Den kategoria infantil 
Zhavia Alexander a sali 
Mosa Kultura Infantil i 
alabes Mosa Media Sosial, 
Mosa Popular, Mosa Spich 
Kultural, Mosa Mihó Show, 
Mosa 
Trahe 
Original, 
Mosa Trahe Impaktante. 
D'haysha Martina a sali 
Segundo 
nalista 
Mosa 
Infantil i Arianna Mendoza 
Rodriguez, Promé Finalista 
Mosa Infantil. 
E atardi a kuminsá ku un 
bunita show di apertura ku 
a karga e tópiko : E Simia 
bon plantá den man di 
Johnrick Anthony i tambe 
e grupo di baile Mosa di 
Kultura. 
Sigui ku presentashon 
di spich kultural siguí pa 
show di talento kaminda 
kada unu por a amplia riba 
nan simia i a terminá ku 
desle di trahe kultural i 
tambe kombersashon ku 


maestro di seremonia. E 
grupo di simadan e simia 
bon plantá ta mira bèk riba 
un elekshon eksitoso. 


Mosa di Kultura Boneiru 
Zhavia Alexander i Raeesha Sint Jago 


Mi a lucha e bon lucha, mi a kore e kareda te na fin i mi 
a mantene mi fe. No a keda mi nada mas awor ku risibi 
e korona di hustisia ku Señor, e hues hustu, lo duna mi 
día e bini bek. No solamente ami, pero tur ku ta warde 
bini atrobe ku un deseo fervoroso. 2 Timoteo 4:7-8 


Na nómber di su kasá: 
Rose-Marie Crestian-Pietersz 
Yunan: 
Daniel ‘Dani’ Crestian i Medaly Crestian-Coffie 
Lysandra Crestian 
Nietunan: 
Hermine Januska Cesilia, Derek Franklin Crestian, 
Claire Nicole William 
Rumannan: 
†Emiliano Crestian, †Diego Crestian, †Elvia ‘Chechi’ 
Molina-Crestian, †Johannes ‘Jan’ Crestian, Aura ‘Sur 
Magda’ Crestian, †Cornelis ‘Nechi’ Crestian, Julia 
‘Tutuya’ Velez-Crestian, †Edgar ‘Eddy’ Crestian, 
Emma Crestian, †Rose-Marie ‘Roosje’ Vinck-Crestian 
Suá- i kuñanan: 
Felicio Molina, Jane Crestian, Olga Crestian, 
Adeline Fitz-Verploegh-Pietersz, Orlando Pietersz i 
Kenneth Vinck 
Subrinu- i subrinanan, primu- i primanan, ihánan, 
amigu- i amiganan. 
Demás famia: 
Crestian, Christiaan, Ellis, Mercera, Paula, Finies, 
Molina, Anthony, St. Jago, Verhelst, Janga, 
Bernabela, Curiel, Sances, St. Jacobo, St. Jacoba, 
Vlijt, Pietersz, Fitz-Verploegh, Coffie, Sluijs,Vinck, 
Manuela, Johannes, Francisca, Valies, Kanhaai, 
Evertsz, Joseph, Balentin i Wijngaarden. 
Partido Demokratiko Boneriano, Club Union 
Boneriano (C.U.B.) i VESPO 


Nos ta partisipá ku a bai sosegá 
den brasa di Señor 


Franklin Daniel Crestian 
*09.04.1943 - 19.03.2024 


Ta risibí bishita di kondolensia 
promé ku entiero: 
Awe djaluna 25 di mart na Consuelo Memo- 
rial di 6’or pa 8’or anochi 


Entiero ta tuma lugá djarason 27 di Mart 
kuminsando ku kondolensia na Consuelo Me- 
morial di 9.45am pa 10.45am. 
Ta sali Consuelo Memorial pasa Pasangran i sigi 
pa Misa di Rincon. 
Na misa di Rincon ta risbi kondolensia di 1’or 
pa 3’or sigí pa un santu sakrifisio di misa i 
entiero final den santana di Rincon. 


Un danki spesial na Kas Flamboyan i su boluntarionan 
pa nan dedikashon i kuido eksepshonal, na dokter 
Polonia pa su kuido profeshonal i atenshon, na 
Thuiszorg pa nan kuido tremendo i profeshonal i na 
Hermine pa su pasenshi, atenshon i dedikashon na 
Papa. 


Nos diskulpa, si den nos tristesa nos por a lubidá di 
menshoná nòmber di algún famia, amigu òf konosí. 


† 

KRALENDIJK – Tin 
un situashon inhumano, asta 
abusu, kontra tripulantenan 
di e barku venezolano Doña 
Monica I, ku ta trese fruta 
i bèrdura for di Venezuela 
pa merkado lokal. Dos 
empresario lokal, Onnie 
Emerenciana 
i 
Amado 
Cicilia, a hala atenshon 
di BONERIANO riba e 
situashon aki siman pasá. 
Nan a bati bèl. 
Esensia di e situashon ta 
e forma kon outoridatnan 
hulandes, 
aparentemente 
huntu 
ku 
outoridatnan 
lokal, ta imponé regla riba 
e hendenan aki, entre otro 
ku nan no por pasa anochi 


na Boneiru. 
No 
ta 
promé 
bia 
BONERIANO 
ta 
pone 
atenshon riba e situashon 
aki. Ya nos a publiká un 
artíkulo den kua ruman 
muhé di un tripulante a 
deklará den Korte den 
Promé Instansia lo siguiente 
“Loke gobièrnu ta hasi ku 
hendenan di bark’i fruta ta 
inhumano.” Den e kaso aki 
el a referí na e echo ku no 
ta duna tripulantenan ni un 
espasio kòrtiku pa bandoná 
e pir. 
BONERIANO a serká 
Richard Arends, ‘kwartier- 
maker’ Ekonomia di Entidat 
Públiko Boneiru (EPB). 


E tabata involukra den e 
proseso pa e barkunan bolbe 
bin Boneiru. “E reglanan 
vigente a wòrdu palabrá ku 
outoridatnan 
venezolano 
promé di e habri frontera”, 
el a reakshoná. Ta parse 
mas ku un instansia tin di 
aber ku e situashon aki. 
Nos a aserká Havenmeester 
Gunther 
Flanegin 
i 
ta 
wardando su reakshon. 
Trabou duru 
Doña 
Monica 
ta 
e 
úniko barku ku te awor 
ta trese fruta i bèrdura for 
di Venezuela pa Boneiru, 
despues ku a habri frontera 
pa esaki aña pasá. Na 
bordo di e barku aki ta bini 
masoménos 14 tripulante, 
ku e dia ku e barku sali for 
di Tucacas mester traha 
gran parti di dia pa pone e 
kargashon na bordo, loke 
no ta fásil. Ta trabou di 
duru. 
Despues ku kaba karga 
e barku e trahadónan aki 
ta subi na bordo, krusando 
laman brutu ku destino 
Boneiru, na unda e barku 
normalmente ta yega 6or di 
mainta, na unda nan mester 
pura deskargá tur fruta i 
bèrdura na e waf banda di 
edisio di Duana. n trabou 
sumamente duru i pisá, 
den solo kayente, sin niun 
chèns pa sosegá, pasobra 
nan mester sòru pa sali bèk 
pa Venezuela pa mas tardá 
6or di atardi, pasobra un òf 
otro ámtenar na Hulanda a 
disidí ku nan no por pasa 
anochi na Boneiru. 
Djaweps siman pasá a 
permití nan keda algu mas 


lat, masoménos te 8or, 
pasobra nan a yega 10’or 
di mainta e dia ei. Pero 
normalmente e regla ta 
estrikto. Yega 6or di mainta 
i regresá 6or di atardi. 


Preshon 
Tin algun empresario 
lokal ta bai tuma fruta 
i bèrdura na waf mas, 
pero mayoria, manera e 
empresarionan chines, ta 
bai tuma nan karga riba e 
tereno dilanti Stadion, na 
un kònteiner ku tambe e 
venezolanonan aki mester 
karga riba waf i despues 
deskargá pa entregá na e 
empresario nan ku ta tuma 
nan karga na e sitio ei. 
E 
trahadónan 
venezolano aki mester traha 
bou di un preshon enorme 
di tempu. No tin espasio pa 
nan por sosegá un ratu pa 
kome algu. Un situashon 
inhumano. 


Onnie Emerenciana: “E 
kos aki ta inhumano. Bo no 
por trata hende dje forma 
aki. Ta un abusu.” 
Amado Cicilia, duanero 
penshoná 
i 
empresario 
den fruta i bèrdura, ta 
kompartí e opinion di 
Onnie Emerenciana i mas 
empresario boneriano ku 
konosé situashon ku e 
hendenan aki ta pasando 
aden den nan biahe pa trese 
fruta i bèrdura Boneiru ku e 
barku Doña Monica I. 

POLÍTIKA 


KRALENDIJK 
– 
E konsulta di relashon 
nansiero 
gubernamental 
periódiko, BOFv, mester 
kondusí 
na 
un 
mihó 
sinkronisashon 
riba 
e 
realidat di nansiamentu di 
tareanan eksistente i nobo 
dor di kua e gobièrnunan 
lokal 
di 
Boneiru, 
Sint 
Eustatius i Saba, mester ta 
responsabel. 
“Pa medio di e konsulta 


gubernamental akí por traha 
lihé riba kambionan ku ta di 
inuensia riba e ehekushon 
di tareanan insular. Esaki 
ta kontribuí na yega na e 
destinashon pa futuro di e 
sistema.” 
Sekretario 
di 
Estado 
van Huelen ta kontestá 
preguntanan por eskrito di 
miembro di Tweede Kamer, 
Raoul White di PvdA. 


KRALENDIJK 
– 
Komishon di Estado di 
Desaroyo 
Demográko 
2050, otro siman ta bishitá 
Boneiru, Sint Eustatius i 
Saba. Meta di e bishita ta pa 
haña bista den e impakto di 
entre otro embeyesimentu i 
migrashon riba e poblashon. 
E 
delegashon 
ta 
konsistí di vise presidente 
di e komishon di estado, 
Glenn Thodé i miembro 
di komishon, Daniel van 
Vuuren, plùs sekretario Rob 
de Werd. Anteriormente 
e presidente, Richard van 
Zwol, tambe lo a forma parti 
di e delegashon, pero esaki 
djárason a keda apuntá dor 
di Tweede Kamer komo 
informadó. 
E 
komishon 
ta 
bai 
hiba 
kombersashon 
ku 
e 
gobièrnunan 
insular, 
ekspertonan gubernamental 
i komunitario, pero tambe 


ku hóbennan tokante e 
desaroyonan demográko 
den e desena benidero. 


Aña pasá a instituí e 
komishon a base di diferente 
senario di kresementu, ku 
e meta pa saka un relato 
tokante 
e 
desaroyonan 
demográko te na i e 
konsekuensianan di esaki 


pa espasio, ekonomia i 
fasilidatnan públiko riba 
e islanan. Na yanüari e 
komishon a entregá su 
rapòrt tokante Hulanda. 
Sí ta bai elaborá tambe 
senarionan 
pa 
Karibe 
Hulandes, ta sosodé riba 
petishon di Tweede Kamer. 
Ta spera e rapòrt tokante 
esaki na e zomer akí. 


KRALENDIJK – E 
kolegio di derecho humano 
ta 
apoyá 
ku 
Gabinete 
adelanto riba e regulashon 
ta tuma pasonan pa mehorá 
e posishon di habitantenan 
di Karibe Hulandes ku 
limitashon. Esaki a sali na 
kla for di un publikashon 
riba e website di e kolegio. 
Hendenan 
ku 
un 
limitashon 
na 
Karibe 
Hulandes ainda no por 
partisipá 
kompletamente 
na e sosiedat. Nan ta 
eksperensiá hopi opstákulo 
den nan bida, por ehèmpel 
momentu 
di 
biaha, 
partisipá na e bida públiko, 
sigui enseñansa i pa haña i 
mantené trabou. 
Na 
2016, 
Hulanda 
a ratiká e tratado di 
hèndikèp di Nashonnan 
Uní, pero solamente pa 
Europa Hulandes. P’esei 
te ainda e tratado no ta 
konta pa Karibe Hulandes, 


Boneiru, 
Sint 
Eustatius 
i Saba. Ya pa añanan e 
kolegio ta urgi Gobièrnu pa 
laga e tratado konta tambe 
pa e parti akí di Reino. No 
mester tin diferensia den 
valides di e tratado den 
e diferente áreanan di un 
pais. 
Ministerio di Salubridat, 
Bienestar i Deporte, VWS, 
tin un ròl importante sí ta 
trata di e implementashon 
di e tratado na Karibe 
Hulandes. Estado Hulandes 
mester ratiká e tratado 
pa e tres islanan tambe. E 
kolegio ta haña positivo 
ku Estado Hulandes ta 
rekonosé 
e 
urgensia 
i 
ku 
adelantando 
riba 
e 
ratikashon ya a kuminsá 
pa traha un programa di 
maneho pa e tres islanan, 
paresido riba e programa di 
maneho ‘Doe onbeperkt’ na 
Hulanda. 
Den e kuadro di e 


programa di maneho pa 
Karibe Hulandes, e sekshon 
di kuido i hubentut Karibe 
Hulandes di VWS, dia 3 di 
novèmber 2023 a organisá 
un simposio na Boneiru. 
E simposio akí tabata den 
señal di konsientisashon 
i 
interkambio 
di 
konosementu i eksperensia 


pa e desaroyonan di e 
programa di maneho. E 
kolegio tabata invitá pa 
durante e kongreso duna 
un kontribushon tokante 
e tratado di hèndikèp di 
Nashonnan Uní i kiko 
esaki awor i den futuro 
lo niká pa e islanan. 
Un di e oradónan tabata 
miembro di e kolegio, 
Marjoolein Swaanenburg- 
van Roosmalen. 
Despues di e simposio, 
e kolegio a hasi diferente 
bishita di trabou na Boneiru. 
Dor di esaki e kolegio a 
haña un bon impreshon 
di e situashon aktual di e 
derechonan di hendenan ku 
un limitashon na Boneiru 
i un promé impreshon di e 
situashon na Sint Eustatius 
i Saba. Asina e kolegio ta 


prepará su mes pa monitòr 
introdukshon di e tratado 
riba e islanan. 
E 
próksimo 
añanan, 
e kolegio lo sigui hasi 
su 
esfuersonan 
pa 
e 
ratikashon di e tratado 
pa Karibe Hulandes i riba 
informá e hendenan tokante 
e derechonan di hendenan 
ku un limitashon, segun 
e tratado. Banda di esei, 
desde 2025 e lei igual di 
tratamentu 
di 
hèndikèp 
i 
malesanan 
króniko, 
tambe lo ta bálido na 
Karibe Hulandes. Esaki ta 
niká ku habitantenan ku 
un limitashon di Karibe 
Hulandes 
desde 
e 
ora 
ei tambe por entregá un 
petishon pa un huisio serka 
e kolegio. 


Miembro 
di 
kolegio 
Marjolein Swaanenburg- 
van Roosmalen. 


Konsulta gubernamental pa 
mihó finansiamentu di tarea 


Komishon di Estado Demografia 
ta bishitá BES 


Presidente di komishon van Zwol, ta entregá e rapòrt 
tokante Hulanda na Minister van Gennip. 


Na Karibe Hulandes 
Introdusí tratado hèndikèp di 
Nashonnan uní lihé 


5 
Djaluna 25 Mart 2024 


KRALENDIJK 
-- 
Art 
Culture 
Education 
Foundation, konosí komo 
ACE 
Foundation, 
a 
kuminsá ku su proyektonan 
pa 2024. Pa e aña akí ta 
bai tin tres proyekto grandi 
i vários proyekto chikí. 
Asina bosero i kordinadó 
di 
proyekto 
pa 
ACE 
Foundation a anunsiá. 
Jasir Gressmann a splika 
ku nan a tuma yanüari i 
febrüari pa prepará bon 
e 
ehekushon 
di 
kada 
proyekto. Luna di febrüari 
a habri oportunidat pa 
muchanan i hóbennan for di 
4 aña te ku 18 aña inskribí 
pa e vários proyektonan ku 
nan ta bai tin. 
Muchanan di 4 pa 9 


aña ta forma parti di e 
proyektonan ku ta karga 
nòmber di ACE Kids Club, 
muchanan di 10 pa 12 aña 
ta kai bou di ACE Tweens 
i e hóbennan di 13 aña bai 
ariba ta forma parti di e 
programa di Gang di Arte 
Boneiru. 
ACE Kids Club ta bai 
karga e tema Boneiru i su 
Kultura. Bou di e ekipo 
akí, e muchanan ta bai 
sera konosí ku Boneiru su 
folklor, pero tambe nan lo 
bai sa di e desaroyo di nos 
kultura. Boneiru e último 
añanan ta konsediendo un 
evolushon den su kultura. 
Hendenan di rònt mundu ta 
bin forma parti di e kultura 
Boneriano i ta lagando 


nan inuensia. nuensia 
Europeo, Latino, Asiátiko, 
pero tambe e kultura di 
islanan den Karibe, ta 
drentando fuerte den e 
kultura di Boneiru. 
E idea ta ku e muchanan 
pa medio di arte, ta bai 
eksplotando Boneiru su 
kultura di pasado, awor 
i kon esaki lo bai keda 
inuensiá den futuro. 
ACE 
Tweens 
Club 
ta bai karga e proyekto 
ACE-Wood. ACE-Wood ta 
enserá e mundu artístiko. 
Hollywood i Broadway, 
ta kaminda ku artistanan 
di rònt mundu ta haña 
oportunidat pa presentá i 
bira konosí rònt mundu. E 
trayekto ei ta kuminsá for 


di na skol. 
ACE Foundation ke bai 
laga e muchanan sera konosí 
ku e trayekto ku mester kana 
pa por yega Hollywood 
i tambe Broadway. Pa 
e motibu ei, ke prepará 
nan bon mentalmente i 
artístikamente. Ke krea nan 
propio Hollywood ku ta 
yama ACE-Wood. 
Gang di Arte ta pa 
hóbennan di 13 aña te ku 
18 aña. E hóbennan akí lo 
bai karga e tema Bonaire 
3.0. Den e trayekto akí pa 
medio di diferente forma di 
arte, e hóbennan ta bai krea 
un Boneiru nobo. Nan ta 
bai hasi investigashonnan 
i tambe siña bosiferá kiko 
i kon nan ta mira Boneiru 


den futuro. Usando nan 
talento, nan ta bai krea 
presentashon 
futurístiko 
pa laga komunidat i tambe 
gobernantenan komprendé 
nan pensamentu, vishon 
i 
deseonan. 
Aparte 
di 
esaki, ACE Foundation ta 
pendiente pa ehekushon di 
Siman di Muzik pa Mucha, 
duna un kontribushon na 
Siman di Buki pa Mucha 
i tambe ta preparando pa 
interkambionan kultural ku 
Kòrsou, Aruba, Hulanda i 
Isla Riba. 
Kue proyektonan akí, 
ACE Foundation ta spera 
di kontribuí na desaroyo 
kultural 
artístiko 
di 
e 
muchanan i hóbennan na 
Boneiru. 


Art Culture Education Foundation preparando 
pa vários proyekto 


K R A L E N D I J K 
– 
Boneiru 
tabata 
bon 
representá na e ‘Nationale 


Carrierebeurs’ na Hulanda, 
na unda ta ofresé puestonan 
di empleo na Kòrsou i 


Boneiru. E interes ta grandi 
pa e bolsa aki, spesialmente 
pa e empleonan ku ta ofresé. 
E delegashon di Boneiru 
e promé dia a tene un 
workshòp bou dje nòmber 
‘Working in the Caribbean’, 
na kua okashon konsehero 
di HR (Rekurso Humano) 
Judith Brekelmans a tene 
un presentashon. 
“Nò bai solisitá ku 
karson kòrtiku ku slòf na 
bo pia”,Brekelmans a bisa. 
Tatiana Nicolaas a papia 
di su eksperensia komo 
empresario 
na 
Boneiru. 
El a konta kon ora ku 
el a regresá su isla natal 
kiko a kana bon i kua 
tabata e kontratempunan. 
Tambe dikon el a ripará ku 
realmente e por a duna un 
kontribushon. 


Bolsa di karera bon bishitá 

Programanan di Bonaire.tv 
TELBO kanal 70 
Flamingo TV kanal 23 


Tur mèrdia 12’or ta kuminsá un programashon 
nobo di 4 ora. 
E programashon aki ta ripití pa 24:00. 


REFLEKSHON 
HESUS TA STIMA BO 
Skritura: Filipensenan 2:6-11 
ma a bandoná Su mes gloria, tumando forma di un sirbidó, 
siendo trahá den e semehansa di hende. I hañando Su 
mes den kondishon di hende, El a umiyá Su mes dor 
di bira obedesido te na morto, asta morto na un krus. 
Filipensenan 2:7-8(BS) 


Si, asina mes. Hesus ta stima bo. Bo ta kana ku e 
pensamentu ku niun hende no ta stima bo? Bo ta sinti bo 
so, bandoná i rechasá? Awèl awe mi ta duna bo Bon Nobo. 
Hesus ta stima bo di bèrdat! 
Un karakterístika masha importante i profundo di stimashon 
ta: bandoná nos mes pa por sirbi e otro. Wow, esaki ta algu 
ku ningun persona no ke tende den e era moderno di 'self 
love' akí. 
Ma Hesus a hasi esaki pa amor pa ami i pa abo. Hesus ta 
Dios mes, Rei di reinan i Señor di señornan. Soberano i 
doño di tur kreashon. Bibando den gloria i splendor. 
Pa Amor pa bo i pa ami, Hesus a skohe pa bandoná Su 
mes gloria, humiá su mes, bira hende, i bai muri na e krus i 
resusitá despues di 3 dia, pa abo i pa ami por risibí pordon 
di piká, bida eterno i bira yu di Dios. Ku Su morto El a paga 
e preis pa nos haña bida. 
Ki amor mas grandi. Den Kristu Hesus bo ta stimá, balorá 
i aseptá. 
Risibí e Amor di Dios, risibí Señor Hesus den bo kurason 
awe. I lo bo eksperensiá e stimashon di mas kompleto den 
bo kurason. Pa medio di Hesus, Dios ta drama Su amor den 
nos kurason. 
E ‘Siman Santu’ akí, ta un bon momento pa aseptá Dios Su 
amor i sinti bo realmente stimá! 


Miralda Paula-Frans 


Produkshon PGM 


12.00 Aktualidat: 
Suzy Thodé 
13.00 Aki Boneiru: 
Win Martines i Daisy Coffie 
14.00 Herensia: 
Max Erwin Juan de Grijze 
15.00 BAPA: 
Isaac Romualdo Coffi - 
Eusebio (Cheba) Soliano 


16.00 Herensia: 
Juliana i Chaira Borderslee 
17.00 Aki Boneiru: 
Rob Strauss i Jisry Hoff 
18.00 Herensia: 
Sonia Garmers 
19.30 Puerto Latino: 
Luis Zárraga 


20.00 Herensia Aruba: 
Loyd Kelvin Jean Baptist 
21.00 Aki Boneiru: 
Dilon Rannou 
22.00 Herensia: 
Minguelina Arcangel (Linchi) Martinus 
23.00 BAPA: 
David Mooman & Marina Melis 

KRALENDIJK 
– 
Terenonan 
grandi 
di 
kunuku, propiedat, ta na 
benta na vários parti di 
Boneiru. Doño i heredero 
di kunukunan propiedat 
mas i mas ta hinka benta di 
nan propiedatnan den man 
di mákelar, loke atrabes di 
añanan lo bai hasi Boneiru 
un isla ku himno i bandera 
(tera di solo), pero sin tera. 
Un situashon lamentabel 
kisas, pero no por hasi nada. 
Desde añanan sesenta 
pa awor hende a kuminsá 
bandoná kunuku. Boneiru 
a 
kuminsá 
desaroyá 
i 
kunukeronan a bira di 
edat. Nan yunan no tabatin 


interes pa sigui ku kunuku, 
ku komo konsekuensia ku 
kunukunan a bira mondi, 
kompletamente bandoná. 
E 
último 
añanan 
sinembargo, spesialmente 
despues di 2010 ku e isla 
aki a bira parti di Hulanda, 
hulandes 
oropeonan 
a 
kuminsá haña hopi interes 
den tereno di kunuku. Por 
mira pa algun aña kaba, por 
ehèmpel pariba di Nikiboko 
i Antriol, kon hopi hulandes 
oropeo ta biba na kunuku, 
despues ku nan a kumpra 
terenonan 
grandi 
serka 
hende lokal. 
Un rekorido den áreanan 
di kunuku ta mustra basta 


bòrchi 
di 
kompanianan 
mákelar ku ta indiká ku 
kunukunan grandi ku ta 
na benta. Asta un kunuku 
manera Pink Ranch, un 
lugá na unda tabata entre 
otro tene esta grandi ántes. 
Pero Pink Ranch no 
ta e úniko kunuku grandi 
na benta den e área di 
Dospos. Tin mas, tambe 
den área di Lasana, na 
unda mas i mas heredero 
di e doñonan anterior ta 
yega na entendementu pa 
bende kunuku riba kua nan 
grandinan a drama sodó di 
nan frenta. 
Rònt Boneiru por topa 
ku e fenómeno aki. Ta 


opvio ku esnan interesá pa 
kumpra no ta boneriano, 
pasobra bonerianonan por 
lo general no ta interesa 
pa invertí den kompra di e 
terenonan grandi aki. 
“Boneiru ta bira un isla 
ku himno i bandera, pero 


sin tera”, un persona a 
komentá na BONERIANO. 
Ta algu kontra kua no por 
hasi nada. Ta prerogativo di 
e doño pa bende su kunuku, 
pero e ta duele i lamentabel 
sí. 


Kunukunan na benta via mákelar 
Boneiru ku bandera pero sin tera 


Sheng Feng B.V. 


ta buska 
1 help-kok 
-mester tin eksperensia den kushina 


Pa mas inf yama 795-2115 


TA BUSKA 


dos koki pa kuminda Indian 
-mester tin minumum 5 aña di eksperensia den 
restaurant/kushina di Indian Continental Food. 
Pa mas inf. por manda bo solisitut na 
tandoorpalacebonaire@gmail.com 
No via selular por favor. 


Unique Spa 


ta buska 
1 spesialista den podologia 
-mester tin minimo 1 aña di eksperensia 


Pa mas inf yama 700-1730 pa un sita 


NA MEMORIA DI CARLOS JANGA 
KLA PA YUDA 
Despues ku Carlos a retirá di PSI i a regresá su isla natal e 
tabata bini bèk i sigi duna su aporte komo boluntario pa 
garantisá kuido na su eks-pashentnan. 
Komo persona Carlos tabata un dushi hende i kolega. Un 
persona kontentu i semper ta trese un palabra pa logra pas 
i armonia bou di koleganan. 
Tambe Carlos tabata un gran animadó di Grupo Alegre PSI i 
ta soru pa bon ambiente. 
Ora nos bishitá Boneiru tur kos ta kla reglá pa nos. 
Hasta un fiesta di sorpresa e la yega di organisá pa nos 
kolega Ruben Augusta kende a kumpli aña. 
Nos no tin palabra pa gradisi tur loke nos eks-kolega Carlos 
a hasi pa nos. 


Nos a pèrdè un gran kolega, ruman i amigu. 
Carlos nos ta stima bo di bèrdat i bo lo keda pa semper 
den nos kurason. 
Ku Señor duna bo sosiegu eterno. 


Forsa na su famianan tantu na Boneiru, Kòrsou i Hulanda. 
Despedida ta djasabra 23 mart. 


Eks-koleganan di AGV, DSM, PSI i Grupo Alegre. 

K R A L E N D I J K 
--Desde 
komienso 
di 
2024, Lindsey ta huntu ku 
Reef Renewal Foundation 


Bonaire i ta un gran 
atkisishon pa e tim den 
buseo i trabou di kampo, 
proyektonan 
kreativo 
i 


Den kuadro di Global 
Money Week, a toka 
turno 
na 
Maduro 
& 
Curiel's Bank komo un 
di e partnernan, pa duna 
un workshop i e biá akí 
tabata na MBO. MCB 
tabatin 
e 
tópiko 
sèn 
falsu. MCB kier a gradisí 
Terramar Museum pa e 
oportunidat. 


Pa Bob Harms tabata un honor di por a presentá un 
charla riba e tema ‘Impakto di sklabitut riba kondishon 
di salú di desendientenan di katibu’, pa empleadonan 
di Ministerio di Salú, Bienestar i Deporte, VWS, 
di Hulanda. Un privilegio tambe di por a tene e 
charla huntu ku e eminensia riba tereno di sikiatria, 
spesialmente trouma intergenerashonal, Dòkter Glen 
Helberg. 


Tabatin un aksidente di tráfiko mainta tempran na 
krusada Kaya Industria - Bulevar Julio A. Abraham. 
Algu promé ku 8or di mainta e aksidente a tuma lugá. 
No tin indikashon ku tabatin herido. 


Trabounan pa konstruí un edifisio nobo di Sociedad San Antonio de Padua na 
Rincon ta kanando rápido. E foto aki ta mustra kon leu e trabounan tabata djasabra 
mèrdia. 


Charla impakto di katibu 
riba kondishon di salú 


Workshop tokante sèn falsu 


Trabounan avansando rápido na Sociedad 


Aksidente mainta tempran 


Atkisishon importante pa Reef 
Renewal Foundation 
eventonan. 
Esaki ta loke Lindsey 
tin di bisa di loke a tres’é 
Boneiru: 
“Despues 
di 
traha 
vários 
temporada 
di zomer pa servisio di 
Parke Nashonal na Merka, 
mi por a biaha den mi 
tempu liber den wenter na 
lugánan manera sùitwèst 
Asia, Belize, Honduras i 
Australia. Mi a haña mi 
berdadero pashon pa buseo 
i konservashon marino na 
Indonesia.” 
Despues di a kompleto 
un 
evento 
similar 
di 
restorashon 
di 
koral 
ku 
Coral 
Restoration 
Foundation, Lendsey a sa 
ku e ke sigui traha riba e 
tereno di restorashon di 
koral. E ta hopi kontentu 
di ta un interno di Reef 
Renewal Bonaire i di 
amplia su konosementu 
tokante 
restorashon 
di 
koral. 
Reef 
Renewal 
Bonaire ta gradisí Lindsey 
di ta parti di e ekipo. 


Burikunan ta moviendo hopi riba kaya últimamente. 
E tin di aber ku sekura, nan ta move tur kaminda 
buskando awa i kuminda. Nan no por pensa. Ta 
instinto nan tin. Hendenan tin sintí, pues mester kore 
defensivo riba kaya pa no dal den buriku. Kuidou ku 
e burikunan aki. 


Kuidou ku buriku riba kaya anochi 

KATAN 
DOBLA 
SIN 
KIBRA! 


Karesidamente e a pidi e mucha ku si e ta asina bon di pone 
su remote kontròl abou bèk. E mucha a poné abou lanta bai 
sinta tras di un kòmpiuter ku e tin den sala. Pasa su dede 
peg’e, sin pidié. Atrobe e a bolbe konta te tres i a bisa e mu- 
cha ku aki no ta mishi ku nada sin pidi promé. Kual e mucha 
a drai bis’é: Na mi kas mi mama a bisa mi tur kos ku tin den 
kas ta di mi tambe. E por mishi ku nan pega nan. Até ta splika 
e mucha atrobe ku su kas no ta akinan pero un poko mas 
patras den e bario. Ora di kome a yega, na mesa e mucha 
a splik’é ku na su kas e ta kome loke e bisa su mama e kier 
kome. I e tin gana di kome Kentucky aworakí. Sonia a bolbe 
guli manda abou, i a splika e yu aki, ku na su kas su yunan 
ta kome loke tin den wea. Ata e mucha ta splika Sonia, ku 
su tata a bis’é ku su tata ta paga alimentashon, pe por kome 
loke e kier. I si e haña gana di kome Kentucky di djaluna bai 
kontra djaluna, e sèn ku su tata ta duna ta sufisiente pe kome 
Kentucky tur dia mes! 
Ora e mucha mester a bai kas atardi, e mucha a bai baña su 
kurpa. E mucha a kue un shampu baña kuné. E shampu ta 
hole dushi, awèl e a bash’é riba su kurpa. Logá ta shampu 
dje kachónan e a baña su kurpa kuné. E mucha a sali for di 
baño ta hole perfume di kachó. Tur loke e a haña poné den e 
rèki e a kue mishi kuné. Anto sin pidi, òf puntra promé ku e 
por uz’é. Loke a laga Sonia rabia mas tantu. Ta ku e mucha 
a basha mas ku mitar dje bòter di shampu di kachó riba su 
kurpa. E a laba su kabei sigur un tres biaha, paso e shampu 
tabata skuma bon. Manera e a splika Sonia despues. Ora a 
puntra Sonia ku e bisa su yu kiko e yu di su amiga hasi ku su 
produktonan di kachó. Sonia di … di fadá ku e tabata dje mu- 
cha su komportashon, e no a bisa e yu ni mama dje yu nada. 
Úniko kos ku e bisa e yu ta: Wak pa e mucha no bini aki nan 
mas! Dia bo tin bo kas, bo bai bo kas kuné di bishita. Ora e 
mucha tabata bai, maske kuantu Sonia su yu a bisé baha for 
di outo bai yama ayó. E no kier a baha. E di, solo ta kima, i ya 
e ta sintá den outo kaba! 
Otro biaha e ta baha yama ayó. Awèl Sonia a primí e remote 
kontròl manda su porta di kurá bai será. Kana yega na porta 
di outo di su yu i bisé: ”Dushi, baha boso tur dos for di mi 
outo, mi no a lanta bo asina, i mi no kier pa mañan mi nietu- 
nan bin hasi ku mi asina. Laga esaki ta un lès pa bo, pa bo sa 
kon bo ta lanta mi nietunan mañan. Kuminsá kana wak ki ora 
yònkuman aki ta yega su kas, hende ku no por yamá mi ayó 
na drechi, ta gradesido pa mi kuminda ku mi a dun’é, i e awa 
ku mi a fasilit’é pa laba su atras kuné, no ta balorá mi gesto. 
I ta asta ninga pa yama mi ayó na drechi, no por ta sintá den 
mi outo tampoko te pa mi fasilitá nan yega kas. 
Sonia…..aplouso pa bo. 
Ami Katan tambe lo a hasi mesun kos! 


Edukashon di hende ta un arte. Un arte kual kada dia di nobo 
bo ta purba ku un tiki di material diferente pa bo krea e loke 
bo ta spera komo resultado final. Tin biaha bo ta kere ku bo 
a logra, pero na momento ku bo evaluá e produkto final. Tòg 
e no ta loke bo kier pa e tabata. Si ta un pintura, bo por bolbe 
benta e fèrf abou i trata na koregí loke bo a pinta. Pero tin 
material ku bo no por hasi esei kuné. I un dje materialnan 
aki yama yu. Tin hopi mayor ta kere ku yu ta un opheto un 
material pa broma kuné. Si e yu tin bunita kara i tur hende ta 
hañ’é algu fasinante pa mira, algu agradabel pa wowo. Mas 
nan ta broma ku nan pida karni harmá na otro. Tin mayor 
ta kere ku nan yu ta un pintura di arkitektura. Si… nan ta 
mira nan yu manera un kas, ku kada aña nan ta fèrf kambia 
su koló. Algu ku no mester lanta den un esfera di kontinui- 
dat. Pa nan komo mayor no ta importante siña e yu norma i 
balor. Tampoko ta lanta e yu den un esfera di empatia. Tin 
mayor ku no ta konsiente ku nan yunan mester tin rèspèt i 
disiplina. Pa nan mes promé. Pa nan eseinan no ta relevante. 
Nan yunan mester ta mòndu! Mas arogante mas mihó. Mas 
kosnan material, pa nan konta mei mei di nan amiganan. Mas 
material e yu tin, mas mihó hende e yu ta lanta mañan … se- 
gun nan. Tin mayor no tin kunes ku nan yu ta lanta den un 
ambiente saludabel. Ku saludabel mi no ta referí na kuminda 
ku tin tur e ingredientenan nutritivo pa e desaroyá efikas- 
mente. Pa nan e yu mester kome, i no ta importá nan ku e yu 
kome Kentucky, Pan di trùk, Pizza tur dia òf kaka. Ta kome 
e yu mester kome kla ta! Tin mayor no ta siña nan yunan 
ni pa drecha nan kama ora nan lanta for di dje mainta. Nan 
no ta siña nan saludá ora nan ta pasa riba hende. Nada di 
e kosnan aki ta importante mas. Nos yunan ta lanta den un 
mundu sibernétiko. Ku nan ‘headphone’ riba nan orea ya nan 
no mester duna kontakto di wowo ku niun hende mes! Katan 
a bai bishitá Sonia su amiga. Sonia ta un hende ku stima su 
kachónan. Su kachónan ta su pretu di wowo. E por kai sinta 
den wowo di hende pa su kachónan. Si bo mira kon Sonia ta 
lanta su kachónan. Bo ta keda asombrá dikon kachó mes ta 
skucha i obedesé i hende ku tin sentido di rasonamentu no 
por. Sonia ta habri su porta di kurá e kachónan no ta sali bai 
pafó. Sonia ta yama nan na nan nòmber 1 biaha, e kachó ta 
legumai tur kos kore bin skuch’é. Sonia ta parti kuminda pa 
nan. Nan ta para dilanti nan baki warda te na e momentu ku 
Sonia bisa nan kome. E ora ei numa nan ta hinka nan boka 
den e tayó. Niun ta bai komé den baki di kuminda di otro. Ni 
ta bebe for di baki awa di otro. Kada unu tin nan kama pa 
drumi aden. I loke mi ta gusta mes mes, ta ora Sonia bisa 
nan: Ken e bini serka boso? Nan ta pèrta pia sali bai for di 
sala. Anto ora di bai drumi anochi ta henter un letania. Nunka 
mi tabata sa ku kachó mester skeiru djente promé ku nan bai 
drumi. Einan si mi mester a hari dia m’a wak esei pa promé 
biaha na kas di Sonia. Anto hende su snùit mes ta hole kaka! 
Tur djasabra e ta baña nan un pa un. Anto bo mester mira kon 
nan ta kana drecha baño. Bon mucha para tuma nan baño 
bai pupu pafó kaba bini paden bin drumi frega nan kurpa riba 
nan sèrbètè. M’á bai serka Sonia haña Sonia ta zundra sofoká 
su alma. Su yu a bini kas ku un yu di un amiga. Ku a pidié pa 
wak un mucha p’e un ratu. Un chabalitu di 8 aña. E mucha a 
bula kai sinta den su stulnan hisa pia ta buska moda di pone 
nan na laira. E a bisa e mucha aki ta sinta ku chanchan riba 
stul, i pianan abou na suela. E no a kaba di bisa e yu esei, ku 
e mucha a pasa man kue su remote kontròl den man ta kam- 
bia e kanalnan den su kara sintá einan. 


BON BAÑÁ 


Djaluna 25 Mart 2024 
9 


PÁGINA SOSIAL 


Kachó di mondi ketu bai 
ta keda un problema pa 
kriadó di kabritu. Un 
kunukero a kompartí ku 
BONERIANO 
potrètnan 
aki ku ta papia pa nan mes. 
Den e kaso aki mesora el a 
eliminá e kachó ku a mata 
su bestia chikí. 


KRALENDIJK 
-- 
Djaluna Dos Dia di Pasku 
di Resurekshon dia promé 
di aprel 2024 Parokia San 
Luis Beltran ta selebrá 
e kustumber Simadan di 
Pastó. E dia ta kuminsá ku 
un Santa Eukaristia pa 9or 
di mainta. Despues di misa 
ta kuminsá bende kuminda 
i diferente kos di kome i 
bebe. 
E simadan ta sali 5or di 
atardi for di Fèlt’i Pariba 
i ta pasa den kayanan 
di Rincon. Despues di 
yegada di simadan na misa 
e selebrashon ta sigui ku 


presentashon di diferente 
grupo musikal. Lo tin 
diferente stènt. 
Pastor Marc i pastor Fraai 
ta invitá pueblo di Boneiru 
pa bin selebrá huntu ku 
parokia di Rincon Simadan 
di Pastó 2024, kuminsando 
for di mainta ku Santa 
Eukaristia 
gradisiendo 
Dios pa tur kosecha risibí 
riba tur áreanan di bida, 
kosecha di kunuku, trabou, 
familiar i spiritual. I den 
oranan di atardi kue anochi 
por bin wapa simadan riba 
ritmo di nos agrupashonnan 
musikal. Pader Marc i 
pastor Fraai ta konbidá 


tur grupo di folklor pa bin 
engrandesé 
e 
simandan 
den kayanan di Rincon. 
Gruponan di folklor por 
tuma kontakto ku Lendon 
Leito ku ta kordiná e 
marcha di simadan. 
Simadan di Pastó tin 
komo meta pa rekoudá 
fondo pa mantenshon di 
e edisio di parokia di 
Rincon i tur ku kier koperá 
por hasi esaki. Por tuma 
kontakto ku sra. Dorothy 
Cicilia, sra. Ada Albertus i 
sr. Lendon Leito. E aña aki 
simadan di Pastó ta dediká 
na sra. Julia Pourier i sra. 
Shunilla Kroon. 


E korantnan Èxtra i 
BONERIANO – tata ku 
yu – ta fuerte riba merkado 
boneriano. No opstante ku 
tin hopi hende ta aboná 
BONERIANO digital, e 
korant di papel ta bon lesá, 
meskos ku Èxtra. Aki por 
mira e konosido Rudy, 
álias Sopa, lesando su 
Extra djasabra mainta na 
Rincon. 


KAMBIA DÒKTER DI KAS? 


Skohe por! 
Bon kuido ta niﬁká hasi eskoho korekto. 
Tambe ora ta trata di bo dòkter di kas! 
Na Kuido i Hubentut (ZJCN) bo por kambia di dòkter di kas entrante promé 
di aprel. 


Kiko bo mester hasi? 
Informá serka e dòkter di kas nobo si e tin espasio pa bo komo pashènt 
nobo. 


Despues yena e kambio riba e formulario di kambio na oﬁsina di kuido 
situá na Kaya Grandi 91. Òf ‘download’ e formulario riba www.zvkcn.nl. 


Entregá e formulario promé ku promé di aprel na ZJCN. 


Konﬁabel, hustu i aksesibel, esei nos ta sigurá bo! 


Simadan di Pastó dia 
promé di aprel 


Èxtra ketu bai fuerte 
riba merkado 


K R A L E N D I J K - 
Durante 
aktividatnan 
deportivo e pinda herebé 
no ta por keda ‘fo. Kilin 
ta kana ku ánimo i bende 
dushi pinda i kala. Ántes 
esaki tabata tradishon di 
Maní Pinda ku ya no tei 
mas riba e mundu. 
Riba 
e 
potrèt 
por 
mira Kilin ofresiendo su 
produktonan. 


Kilin ta bende pinda i kala 


Kachó di mondi ketu 
bai un problema 

KRALENDIJK 
-- 
Entrante 1 di febrüari 2024, 
Laurienne Francis ta e 
polis di bario di Nikiboko i 


besindario. Pa e motibu akí 
tabatin un kampaña pa sera 
konosí ku e polis di bario 
nobo. 


Komo parti di e kampaña, 
a manda komunikado na 
prensa i a tene entrevista na 
televishon. Tambe a bishitá 
diferente skol, akohida pa 
mucha, instituto, negoshi 
i tienda, kaminda a parti 
foyeto 
di 
informashon, 
pega poster i saka potrèt. 
Na algun okashon a 
interkambiá 
tambe 
ku 
habitantenan. Remarkabel 
ta 
desaonan 
ku 
habitantenan ta enfrentá 
i a trese dilanti na e polis 
di bario. Esaki ku e meta 
pa por yuda tuma akshon 
kaminda i na momentu ku 
ta nesesario. 
Entre otro iluminashon 
den 
sierto 
áreanan, 
ladronisia, mal estado di 
kaya, molèster di kachó, 
molèster di awa na momentu 
di yobida, molèster di 
zonido i fever prosedente 
di motosaikel i outo, outo 
i trùknan ku ta kore ku 
velosidat haltu den áreanan 
habitá i molèster di trùknan 
ku ta transportá karga, ta 
kai bou di desaonan akí. 
Bunita 
tambe 
tabata 
reakshonnan 
di 
habitantenan, entre otro ku 
awor nan ta sinti nan mas 
seif ku presensia di Polis di 
Bario i tambe ku nan sa kon 
i na ki momentu pa tuma 
kontakto. 
Ku 
Polis 
di 
Bario, 
Kuerpo 
Polisial 
Karibe 
Hulandes 
kier 
duna 
e 


Polis di Bario di Nikiboko ku rekorido den bario 


habitante di e bario e 
sintimentu di siguridat i 
trankilidat pa biba. 
E polis di bario ke ta 
mas serka di e habitante, 
ke yuda pensa kuné i ke ta 
atento pa kualke situashon 
ku por surgi. 
Habitantenan 
di 
Nikiboko i besindario por 
tuma kontakto ku Laurienne 
na momentu ku mester di 
solushonnan struktural pa 
problemanan ku ta keda 


bini frekuentemente dilanti 
den e bario. Mas presensia 
di polis den bario ta aportá 
na un mihó komunidat i un 
mihó isla. 
Pa drenta den kontakto 
ku Polis di Bario, yama 
715-8000 durante oranan 
di osina i puntra pa Polis 
di Bario. Den kaso di 
emergensia, semper yama 
911. Un bon relashon ku 
Polis di Bario, ta kondusí 
na un bario seif. 

K R A L E N D I J K - - 
Eksitoso di 2 Edishon 
Kidsfest 2024 na Van den 
Tweel djasabra 23 di mart. 
Kantidat di mucha huntu ku 


nan mayor tabata presente 
riba e dia pa gosa di tur e 
aktividatnan ku tabatin pa 
hasi, anto grátis. 
Aña pasá Van den Tweel 


Eksitoso di 2 Edishon Kidsfest na Van den Tweel 


Supermarket a organisá e 
evento pa promé biaha i e 
tabata un éksito. E aña aki 
no tabata un eksepshon. 
Muchanan por a gosa di 
Kids Corner, suikerspin, 
popcorn, bouncers i saka 
nan potrèt na e sitio i risibí 
esaki. 
Di e manera aki Van den 
Tweel Supermarket a duna 
bèk na e pueblo di Boneiru, 
spesialmente e muchanan. 
Un aktividat ku kos pa 
hasi i algu pa kome i bebe 
pòrnada pa e muchanan. 
Sigur por a mira kantidat 
di mucha kontentu, pero 
tambe e mayornan ku un 
sonrisa riba nan kara. Sigur 
un bon idea pa duna bèk na 
komunidat, loke diferente 
hende a komentá na e sitio. 


PÁGINA SOSIAL 

KRALENDIJK 
– 
Gilberto Herrera, nietu di 
e legendario komersiante 
Julio (Shòròmbu) Herrera, 
tabata 
siman 
pasá 
na 
Boneiru pa sera konosí 
ku e isla kaminda su tata, 
Guillermo, a nase. Gilberto, 
kende tin mésun nòmber 
ku ruman di su welo, a 
bini Boneiru pa haña mas 
klaridat tokante su rais 
familiar. 
Su 
áktuprima 
Ellen Herrera, tabata su 
antrion. E ta biba na ali, 
Colombia, na unda e ta un 
konosido siruhano. 
Gilberto 
no 
tabatin 
masha noshon di Boneiru. 
E sa sí ku su tata Guillermo 
a nase na Boneiru, pero e 
no tabatin niun kontakto 
ku su famianan riba e isla 
aki, ku ta famianan Herrera 
i Van der Ree. Su tata no 
tabata papia masha tokante 
Boneiru i su famianan. 
Ademas, dia ku su tata a 
fayesé den segundo mitar 
di añanan setenta, Gilberto 
apénas tabatin 7 aña di edat. 
Pero e ta kòrda ainda morto 
i entiero di su tata. 


“Mi ta e úniko yu di mi 
tata i mi mama. Mi mama 
tabatin mas yu promé ku el 
a kasa ku mi tata. Semper 
m’a keda ku gana di sa 
mas di e bida di mi tata na 
Boneiru, di su famianan, 
pero nunka anterior mi 
tabatin e oportunidat aki”, 
Gilberto Herrera a bisa. 


Búskeda 
Na 
sierto 
momentu 
Gilberto Herrera a kuminsá 
ku 
búskeda 
di 
mas 
informashon tokante famia 
Herrera di Boneiru. Loke 
a yud’é hopi ta e wèpsait 
www.archivoboneiru.com, 
tambe artíkulonan skirbí pa 
Bòi Antoin ku ta disponibel 
riba 
Internèt. 
Asina, 
pokopoko, el a bin lesa di 
su welo Julio Herrera i su 
ruman Gilberto Hererra, 
ku 
huntu 
tabata 
sosio 
den e kompania Herrera 
Hermanos. 
El a tuma kontakto ku 
Bòi Antoin. Tambe el a 
operá un pashènt boneriano 
na Colombia i a puntra 
informashon tokante e isla 


aki i su famia. Mas despues 
el a bini den kontakto ku 
Ellen Herrera, nietu di 
Gilberto Herrera. Pues nan 
ta áktuprimu di otro. 
Siman 
pasá 
Gilberto 
Herrera tabata na Boneiru 
den kompania di su esposa 
Karen, kende ta mésun 
fasiná ku su esposo pa 
historia di famia Herrera di 
Boneiru, su grandinan. 
Ellen 
a 
hinka 
un 
programa interesante pa 
nan den otro. Un parti 
importante tabata un bishita 
na osina di uHiKuBo 
(Fundashon 
Históriko 
Kultural 
Boneriano) 
pa 
papia ku Bòi Antoin, kende 
a yega di skirbi hopi di 
famia Herrera. 


Pregunta 
Gilberto ta sintá ku 
basta pregunta relashoná 
ku historia bida di su 
tata. Pakiko el a bandoná 
Boneiru i despues resultá 
na 
Colombia, 
pais 
ku 
el a drenta despues di a 
permanesé na Venezuela. 
Via Cucutá el a drenta 
Colombia. 
“Pakiko 
mi 
tata 
a 
bandoná Boneiru i no 
tabata papia masha di su 
rais boneriano? Ken a sòru 
p’e despues ku su tata a 
muri na 1931? Asina mi tin 
mas pregunta”, Gilberto ta 
puntrando su mes. 
Loke Gilberto por a 
komprondé sí ta ku su tata 
a regresá Boneiru meimei 
di añanan setenta. Asta el 
a kuminsá un shòp chikitu 
na unda e tabata drecha 
radio ku televisor, riba kua 
e tabata eksperto. Pues 
tékniko di radio i televisor. 
No masha tempu despues 
ku el a regresá Colombia 
el a bin fayesé, lagando su 
yu hòmber Gilberto komo 
mucha di 7 aña atras. 


Archivo 
Durante su bishita na 
Boneiru Gilberto siman 
pasá el a dediká algun ora na 
FuHiKuBo, tantu djaweps 
komo djabièrnè. Entre otro 


el a kombersá djabièrnè ku 
René Roders, kende aña 
pasá a publiká un biograa 
di Lodewijk D. Gerharts, 
basá riba informashon ku 
el a saka for di e archivo 
enorme di Gerharts, ku 
entrante otro luna lo ta 
wardá na FuHiKuBo. 
Roders mas ku niun 
hende aktual konosé e 
relashon entre L.D. Gerharts 
i famia Herrera/Van der 
Ree. El a kasa ku Julia 
(Duchi), yu muhé di Julio 
Herrera. Den su archivo 
tin 
hopi 
informashon 
tokante e empresa Herrera 


Hermanos, ku a stòp di 
eksistí na momentu ku e 
dos ruman hòmbernan Julio 
i despues Gilberto Herrera a 
fayesé na respektivamente 
na 1931 i 1933. 
Por menshoná ademas 
ku 
Guillermo, 
tata 
di 
Gilberto, tabata un pionero 
den e parti di Colombia na 
unda el a biba despues te 
na su morto riba tereno di 
radiodifushon i televishon. 
Djabièrnè Bòi Antoin a 
graba un programa Herensia 
ku Gilberto Herrera i Ellen 
Herrera. 


Desendiente di Julio (Shòròmbu) Herrera 
Gilberto Herrera ke haña mas 
klaridat di su rais 

KRALENDIJK 
– 
E 
bishita 
siman 
pasá 
na Boneiru di Gilberto 
Herrera, yu di Guillermo 
Herrera, na su turno yu di 
Julio Herrera, ta tira lus riba 
un empresa hopi importante 
na Boneiru masoménos 
100 aña pasá, Herrera 
Hermanos. 
Den 
mésun 
tempu ei tabatin un otro 
empresa grandi, Hermanos 
Craane, 
ku 
despues 
a 
bende su propiedatnan ku 
Jozef Hart Sons. Tambe 
tabatin 
e 
komersiante 
Jules Hellmund, doño di 
entre otro e plantashinan 
Guatemala i Yato Bako. 
Herrera 
Hermanos 
tabata kompania di e ruman 
hòmbernan Julio Herrera i 
Gilberto Herrera, yu di un 
komersiante ku a bini for 
di Santo Domingo. Jose 
Altagracia Rosa Herrera. 


E ‘imperio’ di Herrera Hermanos 


E tabatin e kunuku Roi di 
Lamunchi na kosta pariba 
di Boneiru. 
Herrera 
Hermanos 
a kombertí su mes den 
un empresa grandi ku 
diferente propiedat, manera 
plantashi, 
barku, 
tienda 
i asta un sierto momentu 
tambe eksplotadó di salu 
den e saliñanan na parti sùit 
di Boneiru. Washington 
(America), 
anteriormente 
parti di Slagbaai, a bira na 
1920 di Herrera Hermanos. 


Van der Ree 
Desendientenan 
di 
Gilberto Herrera no ta asina 
kompliká pa komprondé 
kompará ku esnan di Julio 
Herrera. Motibu ta ku e 
parti mas grandi di e yunan 
di Julio no a karga fam di 
nan tata, ku pues ta Herrera. 
Nan tabata Van der Ree, 


fam di nan mama Marianne 
(Shon Annie) van der Ree. 
Julio no tabatin yu ku su 
mes esposa. 
Julio Eustaquio Rosa 
Herrera osialmente tabata 
kasá ku Maria Cornelia de 
Jongh. Pero e no tabatin yu 
ku su señora, sí ku Shon 
Annie van der Ree, ku ken 
e tabatin pues un relashon 
pafó di matrimonio. Julio a 
kasa na 1893 ku Cornelia. 
Dia 21 di mei 1924 
Cornelia a fayesé. Julio 
djis despues a kasa ku Shon 
Annie van der Ree i a haña 
Guillermo, ku sí a haña e 
fam Herrera di su tata. El a 
nase den matrimonio. Pero 
e otro yunan di Julio, ku 
nan tabata yama Shòròmbu, 
ku Shon Annie van der Ree 
a keda van der Ree. Nunka 
Julio Herrera no a rekonosé 
nan. Dia 4 di aprel 1926 
Shon Annie a muri, dos aña 
despues di Cornelia. 
Un dje yunan ei, Julio 
Cesar (Boy) van der Ree, 
a usa no osialmente e fam 
di su tata, pues Herrera 
(Julio Cesar van der Ree 
zich noemende Julio Cesar 
Herrera). El a lanta tambe 
un negoshi di bibida komo 
J.C. Herrera. Pero e kaya 
ku su nòmber osial ta 
Van der Ree. 
Otro yunan di Julio 
Herrera i Shon Annie van 
der Ree tabata Julia (Duchi) 
i Irma. Duchi a kasa ku LD 
Gerharts. 


Kiebro 
Na 
aña 
1931 
Julio 
R.E. 
Herrera 
a 
muri, 
loke a kondusí tambe na 
terminashon di e relashon 
di sosio ku tabata eksistí 
entre 
e 
dos 
rumannan 
Herrera. Dos aña despues 


Gilberto (Gijsberto), alias 
Shon Geispu, tambe a 
fayesé. E herederonan di 
Julio Herrera a atkirí henter 
e plantashi Washington di 
Herrera Hermanos. 
Na aña 1940 e yu mayó 
di Julio Herrera, a bira doño 
apsoluto di e plantashi aki. 
Tabata trata di Julio Ceasar 
(Boy) van der Ree, ku 
tabata enbolbí kaba ku e 
plantashi for di aña 1936. 
E tabata supervisor di e 
plantashi for di e tempu ei. 
Birando 
doño 
di 
e 
plantashi aki, Boy van der 
Ree por a implementá e 
mihorashonnan ku e tabata 
mira nesesario i ku e tabatin 
den mente pa hopi aña 
kaba. E mester a oumentá 
e produkshon di e plantashi 
na un manera òf otro di loke 
e tabata te na e momentu ei. 
Na aña 1967 Bòi van 
der Ree a bira malu. 
Promé ku el a muri el a 
tuma e prekoushonnan pa 
e tereno no kai den man 
di 
spekuladónan. 
El 
a 
duna opshon na Gobièrnu 
di Boneiru pa kumpra e 
plantashi, loke a sosodé 
tambe. 


Boy van der Ree ta derá 
den Washington, awendia 
un parke di naturalesa bou 
di maneho di STINAPA. 


Freddy van der Ree, 
yu di Boy, a bisa den un 
entrevista: “Mi ta kere ku 
el a hasi e kos aki debí na 
temor ku lo por a bini pleitu 
den seno di su herederonan, 
den sentido ku nan lo 
por bai pensa na bende e 
plantashi. I esei tabata algu 
ku e no tabata ke pa pasa. 
E no tabata ke pa e lugá 
aki a bai kai por ehèmpel 
de man di estranheronan, 
ku peliger ku nan por a 
bai usa e plantashi aki pa 
traha proyektonan grandi, 
dañando 
e 
naturalesa. 
El a hasi e trámitenan 
pa despues di su morto 
Washington keda den su 
estado original.” 
Dia 16 di novèmber 1967 
Boy Herrera a fayesé. Algu 
mas ku un aña despues e 
aktanan pasa dilanti notario 
pa e plantashi a bini de man 
di gobièrnu, pa despues 
keda kombertí den un parke 
di naturalesa. 

DEN PASO DI 


BÒI 


Nos a drenta ‘Siman 
Santu’. Un siman kòrtiku 
pa korant. BONERIA- 
NO no ta sali djabièrnè, 
djasabra ni djaluna otro 
siman. Djadumingu di 
mes korant no ta sali. 
Pues kuater dia siguí 
sin korant. Pero awor 
BONERIANO tin su pá- 
gina di facebook aktivo, 
di manera ku boso no 
ta pèrdè nada. Tur loke 
pasa ta bini mesora riba 
nos página di facebook. 
Nos kantidat di siguidó 
ta subiendo stabil. 


*** 
Hopi tenshon den mun- 
du. E guera entre Ru- 
sia i Ukrania, situashon 
na Yemen, menasa di 
China, konflikto entre 
Nort i Sùit Korea, atake 
di Israel riba Palestina. 
Atento ku a kosta bida 
di alrededor 140 den un 
teater na Moskú. Asina 
por 
sigui 
menshoná. 
Ya ta kuminsá papia 
riba un posibel Guera 
Mundial. Ami tambe ta 
mir’é biniendo. Promé 
Guera Mundial tabata 
di 1914 pa 1918 i Se- 


gundo Guera Mundial di 
1940 pa 1945. Un Terser 
Guera Mundial lo ta dev- 
astador pa poblashon 
mundial. 


*** 
Mi no sa rabia fásil. Pero 
djaweps ei sí mi a sali 
fo’i mi kueru un ratu na 
momentu ku mi a mira 
kon tripulantenan di e 
barku ku ta trese fruta i 
bèrdura for di Venezu- 
ela tabata traha den solo 
kayente. E personanan 
aki (14) mester a pura 
deskargá tur kos den 
un par di ora, pasobra 
outoridat no ta pèrmití 
pa nan pasa anochi na 
Boneiru. E barku mes- 
ter sali pa mas tardá 
6or di atardi rumbo bèk 
pa Venezuela. Den un 
artíkulo den e edishon 
awe di BONERIANO por 
lesa mas di e asuntu aki. 


*** 
Laga mi pone e kos aki 
riba un rei pa boso kom- 
prondé. Djárason e hen- 
denan aki a traha kasi 
henter dia pa karga e 
barku na man, na e for- 


ma primitivo, na Venezu- 
ela. Barku ta sali anochi 
for di Tucacas, nabegá 
henter anochi, pa yega 
Boneiru 
djaweps 
pa 
10or di mainta. Nor- 
mal e ta yega 6or. Me- 
sora deskargá e barku, 
loke ta tuma basta ora. 
Despues tumba bèk pa 
Venezuela. Niun mo- 
mentu di sosiegu. 


*** 
Dos boneriano riba waf, 
Onnie Emerenciana i 
Amado Cicilia, a sali na 
defensa di e venezo- 
lanonan aki, dunando 
deklarashon na mi to- 
kante e asuntu aki. Dos 
boneriano ku kurashi ku 
ta kai na pena di e vene- 
zolanonan aki. Reglan- 
an ku Hulanda ta imponé 
riba nan. No gobièrnu lo- 
kal. Bo no por trata hen- 
de dje forma aki. 
Pakiko no laga nan 
sosegá trankil i sali e 
siguiente dia? Lo ta mas 
humano. 


*** 
E dianan aki mi ta pa- 
sando den dokumen- 


to-nan digital ku mi a 
publiká atrabes di maso- 
ménos 45 aña den ko- 
rant. Artíkulonan tokante 
historia, kultura i natu- 
ralesa. Mi mes a spanta 
mirando di kuantu artíku- 
lo ta trata. Ta artíkulonan 
ku nunka a sali publiká 
den buki. Niki Pietersz, 
kende konosé e archivo 
di FuHiKuBo mihó ku 
ningun otro huntu ku 


mi, ta kompilando tur 
e artíkulonan aki. Mi ta 
prent nan i warda. Tam- 
be mi ta warda e vershon 
digital pa futuro. Mi no tin 
masha energia mas pa 
saka nan na buki. Mi ta 
purba plama nan sí riba 
e página di facebook di 
BONERIANO. 
Tira bista si boso tin 
tempu. 
*** 

Boneiru ta bai den un 
direkshon straño ‘ki. 
Awèl sí. Sí sigui asina 
pronto nos nòmber ta bira 
Bonrusia 


Djasabra ei, despues di basta tempu, mi 
taba atrobe di bishita na Saliña di Tam,e biá 
aki huntu ku un grupo di trahadó di Cargill. 
Un asina yamá ‘team building’. Atrobe e 
bunitesa di e sitio aki a toka mi. Boneiru ta 
inmensamente bunita. 

Djadumingu di Rama den Pashon di nos Señor Hesukristu 


Bendishonamentu di Rama 


Evangelio 
: Marko 11, 1-10 


Selebrashon di Santu Sakrifisio di Misa 


Promé Lektura 
: Isaias 50, 4-7 
Salmo 
: Salmo 22, 7-8, 16-19, 22-23 
Di dos Lektura 
: Filipensenan 2, 6-11 
Evangelio 
: Marko 14, 1-15, 47 


Awe nos ta selebrá Dja- 
dumingu di Pashon, mas pop- 
ular konosí komo Djadumingu 
di Rama. E ramanan ku a kaba 
di bendishoná ta símbolo di 
dos kos ku aparentemente ta 
kontradiktorio: nan ta nifiká 
triunfo i martirio. Ku rama nan 
tabata aklamá e héroenan ku 
tabata regresá viktorioso, i 
tabata hinka un rama den man 
di mártirnan ku tabata muri pa 
nan fe. Rama ta símbolo buni- 
ta di henter Siman Santu ku ta 
enserá e misterio di krus i glo- 
ria, di morto i bida. 
Nos ta papia di e entrada 
triunfal di Hesukristu den 
Herusalèm entre palma i gritu 
di alabansa, pero sinembargo 
nos sa, ku tur profeta ku dren- 
ta Herusalèm ta drenta pa 
muri. E dia aki, e promé un di 
Siman Santu, tin por lo tantu 
un smak zirzut di triunfo i di 
morto. Pa algun ora so e mul- 
titut di hudiunan ta bira entusi- 
asmá ku Hesus i ta zuai rama 
rondó di e figura mahestuoso 
i humilde di e Nazareno; 
kuater dia despues, riba 
Bièrnè Santu, nan lo sak’é di 
siudat, kargando un krus, na 
kaminda pa kalvario. 
Ta parse ku ta parti di nos 
kondishon humano pa meskla 
harimentu ku lágrima, derota 
ku triunfo, alegria i doló. 
Kuantu bia nos ta bisa, komo 
si fuera konsolando nos mes, 
ku den e mundu aki ningun 
hende ta kompletamente fe- 
lis. Éksito, triunfo, ta palabran- 
an mas deseá den tur lenga. 
Nos tur ke triunfá por lo 
ménos un bia den bida. Nos 
ta buska kon gana den 
negoshi i kon gana den amor. 
Riba kada dia nos ta subi kaya 
en buska di e loke nos ta yama 
“triunfá”. Sin embargo, pa 
mayoria, triunfo ta un fantas- 
ma skur, un soño dorná i 
mashá leu. 
Rumannan, Siman Santu tin 
wardá pa nos un sekreto 
fantástiko, ta e sekreto di tri- 


unfo, e sekreto di kon trans- 
formá derota, doló i morto den 
viktoria, goso i bida. Ta e 
sekreto di Hesus. 
Si Hesukristu tabata ke ta 
huntu ku nos, E no por tabata 
ku lomba pa nos doló. El a 
karg’é riba djE i subi kamin- 
da kabes na haltu. Aki nos ta 
reuní dilanti di kargadó di e 
krus, e úniko boluntario, esun 
mas generoso: Hesus di Naz- 
areth. Awe, dilanti e krusifika- 
do di ya pa mas di dos mil aña, 
laga nos meditá riba sentido 
di doló, respetando su miste- 
rio, for di nos eksperensia, for 
di nos bida konkreto i krusi- 
fiká gòlpi pa gòlpi ku tempu 
manera testigu insensibel. 
Tur nos sufrimentunan ta 
pone nos riba e kaminda di 
kalvario, pero riba e kaminda 
ei nos ta peregrino, no di mor- 
to, sino di speransa. Kristu ta 
e lider tras di kende nos sper- 
ansa i di hinter mundu ta per- 
egriná. Doló no por gana e 
wega, pasobra egoismo nun- 
ka por vense amor, ni tampo- 
ko doló tin e último palabra 
for di momentu ku Kristu a 
resusitá i for di dia ku E ta re- 
uní ku nos riba kada djadum- 
ingu pa duna nos forsa i 
ehèmpel den eukaristia. 
Hesukristu sa ku doló ta e 
materia prima ku mas ta 
abundá den mundu, pero na 
mesun tempu E ta laga nos 
mira ku den e plan di Dios e 
otro kara di doló ta Pasku. Pa 
e rason aki Siman Santu ta e 
siman mas kargá ku speran- 
sa. Nos sa ku nos eksistensia 
un ta un kareda desesperá t’e 
na morto, sino mas bien un 
renasementu kontinuo. Nos fe 
ta simbolisá den e ramanan 
aki ku nos ta bai hiba nos kas. 
Ku e ramanan aki por papia 
ku nos di e sekreto di Siman 
Santu, di ku den Kristu ta 
posibel ku doló ta kambia den 
alegria, morto den bida. 
Hesukristu, presente riba e 
mesa eukarístiko, ta yama nos 


Ora El a yega Herusalèm 
pa selebrá Pasku, Hesus a pidi 
su disípulonan pa trese un 
buriku pe i a subié. Promé di 
drenta Herusalèm, e hendenan 
a buta nan mantel riba kamin- 
da i otronan tabata kòrta rama 
di palunan trahando un forma 
di tapeit, tal manera nan ta kus- 
tumbrá na saludá reinan. 


Esnan ku tabata bai dilanti i 
patras di Hesus tabata grita: 
”Bendishoná ta esun ku ta bini 
den nòmber di Señor! Hosan- 
na den altura!” 


El a drenta e siudat di Herus- 
alèm, ku tabata e siudat mas 
importante i kapital di su nas- 
hon, i hopi hende, mucha i 
hende grandi, lo a kompañ’é i 
a risibié komo un rei ku palma 
i ramanan gritando “Hosanna” 
ku ta nifiká “Biba”. E hende- 
nan di siudat tabata puntra, 
Ken esaki ta i nan a kontestá: 
“E ta e profeta Hesus, di Naz- 
aret di Galilea”. Esaki tabata 
su entrada triunfal. 


E multitut ku tabata siguié taba- 
ta forma dor di hende hòmber, 
hende muhé i mucha, kada un 
ku su nòmber, su okupashon, 
su kosnan bon i malu i ku e 
mesun interes di sigui Hesus. 
Algun di e personanan aki 
tabata presente den e milager- 
nan di Hesus i a skucha su 
parabelnan. Esaki a hiba nan 
pa alab’é ku ramanan den man 
ora El a drenta Herusalèm. 


Hopi tabata esnan m ku taba- 
ta ke a sigui Kristu den e mo- 
mento ei di triunfo, pero poko 
tabata esnan ku lo a kompañ’é 
den su pashon i morto. 


Miéntras esaki a sosodé, e 
saserdotenan hudiu tabata 
buska pretekstonan pa ser’é 
den prizon, pues nan a haña 
miedu ora nan a mira ku e 
hendenan tabata stim’é kada 
biaha mas i kon nan a aklam’é 
ora El a drenta Herusalèm. 


Ki nifikashon esaki tin den 
nos bida? 


Ta un oportunidat pa 
proklamá Hesus komo e rei i 
sentro di nos bida. Nos mester 
parse e hendenan ei di Herus- 
alèm ku a bira entusiasmá dor 
di sigui Kristu. Bisa “biba mi 
Kristu, biba mi rei...” Ta un dia 
den kua nos lo por bisa Kris- 
tu ku nos tambe ke siguié, 
maske nos tin ku sufri o muri 
p’É. Ku nos ke pa E ta rei di 
nos bida, di nos famia, di nos 
patria i di hinter mundu. Nos 
ke pa E ta nos amigu den tur 
momento di nos bida. 


Splikashon di Misa di Dja- 
dumingu di Rama 


E Misa ta kuminsá ku e pros- 
eshon di ramanan. Nos ta ris- 
ibí e ramanan i nos ta bisa o 


kanta “Bendishoná ta esun ku 
ta bini den nòmber di Señor”. 
E saserdote ta bendishoná e 
ramanan i ta dirigí e proseshon. 
Despues e Misa ta kuminsá. Ta 
lesa e Evangelio di e Pashon di 
Kristu. 


Ora Misa kaba, nos ta hiba 
e ramanan na nos hogar. Tin un 
kustumber di kologá nan tras di 
porta den forma de krus. Esaki 
mester rekordá nos ku Hesus 
ta nos rei i ku semper nos 
mester dun’é un bonbiní den 
nos hogar. Ta importante no hasi 
di esaki kustumber un superstis- 
hon pensando ku dor di tin e 
rama aki, ladron lo no bai dren- 
ta den nos hogar i nos ta bai ser 
libra di mala suerte. 


Orashon pa pone e ramanan 
bendishoná den nos hogar: 


Señor bendishoná nos hogar. 
Ku Bo Yu Hesus i La Bírgen 
Maria ta reina den djE. 
Pa bo interseshon duna nos 
pas, amor i rèspèt, p’asina ku 
respetando i stimando nos sa di 
honr’é den nos bida familiar, 
Sea Abo, e Rei den nos hogar. 
Amèn. 


Djadumingu di Rama 


Outor: Tere Fernández 

ARUBA 
STATIA/SABA/ST. MAARTEN 


TH BOTTOM -- Siman 
pasa e sientíkonan di 
klima, Iris Keizer i Nadia 
Bloemendaal, di e instituto 
Hulandes di Meteorologia, 
KNMI, a bishita Saba pa 
kompartí nan konosementu 
di kambio klimatológiko. 
E bishita ta relashoná ku e 
rapòrt di senario di klima 
ku KNMI a publiká aña 
pasá na òktober. Pa promé 
biá e islanan Boneiru, 
Sint Eustatius i Saba, ta 
inkluí den e rapòrt akí, 
ku a pronostiká posibel 
senarionan di klima futuro 
pa 
BES 
relashoná 
ku 
kambio di klima. 


Senario klimatológiko 
Den 
su 
reportahe, 
KNMI 
a 
enfoká 
riba 
e 
implikashonnan 
di 
kambionan den temperatura, 
presipitashon, bientu i nivel 
di laman pa islanan BES. 
Nan a analisá tambe kon 
orkannan lo kambia den 
futuro. KNMI a desaroyá 
4 senario di klima basá 
riba un futuro ku emishon 
haltu di dióksido di karbon 
i un futuro ku emishon 
abou di dióksido di karbon. 
Dióksido di karbon ta un 
di e promotornan prinsipal 
di kalentamentu global i 
kambio di klima. Dentro di e 
senarionan di emishon haltu 
i abou, KNMI a distinguí 
un senario húmedo i seku, 
mustrando e resultadonan 
di ekstremo den desaroyo 
di presipitashon. 
Den e kuater senarionan, 
e temperatura i e velosidat di 


bientu ta oumentá, miéntras 
ku e presipitashonnan ta 
baha. Segun e modelonan, 
e futuro klima di Saba 
lo ta mas similar na e 
kondishonnan di El Niño ku 
ménos presipitashon i mas 
velosidat di bientu. Esaki 
ta niká ku den futuro ta 
posibel ku e habitantenan 
di Saba ta eksperensiá 
temperaturanan mas kalor 
ku 
e 
aparesementu 
di 
ola di kalor mas intenso, 
periodonan seku mas largu 
i bientu mas fuerte en 
general. 
Sinembargo 
aunke 
e modelonan ta mustra 
un 
tendensia 
di 
El 
Niño, 
opservashonnan 
klimatológiko ta mustra 
ku e klima aktual ta mas 
similar na e kondishonnan 
di La Niña, ku ta trese mas 
awa, pero tambe ta mas 
favorabel pa desaroyo di 
orkan. 
E informe ta mustra 
tambe ku orkannan por 
bira mas fuerte den futuro 
ora e temperaturanan di 
laman subi. Modelo di 
simulashon ta revelá ku 
orkannan mas severo den 
futuro lo tin velosidatnan 
di bientu máksimo mas 
haltu i intensidatnan di 
presipitashon 
máksimo 
mas haltu, maske no ta kla 
si orkannan lo sosodé mas 
frekuentemente. Esaki ta 
niká ku e habitantenan di 
Saba por eksperensiá orkan 
ku bientu mas fuerte i mas 
áwaseru. 
Orkan 
tambe 
por 


intensiká mas lihé den 
futuro, saltando for di 
kategoria 1 pa kategoria 4 i 
mas den un periodo kòrtiku 
di tempu. Esaki ta kousa pa 
temperaturanan di oséano 
mas kalor, ku ta aktua komo 
un super fuel pa alimentá 
orkan. 
Saba 
tambe 
lo 
eksperensiá un oumento di 
nivel di laman. Miéntras ku 
esaki por no tin un efekto 
inmediato riba e isla, ku 
eksepshon di e haf, e por 
afektá e islanan rònt di dje 
i e teritorio kontinental di 
Merka for di unda Saba ta 
importá su kuminda i otro 
suministro. 


Aktornan lokal 
Parti di e bishita di 
Keizer 
i 
Bloemendaal 
na Saba, ta tambe pa 
konosé nan interesadonan 
den e parti Karibense di 
Hulanda 
i 
komprondé 
e 
eksperensianan 
di 
personanan ku nan bida, 
den un forma òf otro, a 
keda afekto pa fenómeno 
meteorológiko 
ekstremo 
komo resultado di kambio 
klimatológiko. Nan a topa 
ku diferente parti interesá 
miéntras nan tabata riba e 
isla. 
Un di e reunionnan 
tabata 
ku 
vários 
hefe 
di 
departamento 
gubernamental, asesornan 
di 
pólisa 
i 
partidonan 
interesá den siguridat i órden 
públiko, konservashon di 
naturalesa i energia. Komo 
parti di nan investigashon, 


ta importante pa Keizer i 
Bloemendaal 
komprondé 
kon 
kambio 
di 
klima 
ta impaktá e diferente 
departamentonan 
i 
sektornan 
gubernamental 
di e isla. Tambe a tene 
un enkuentro pa Keizer 
i Bloemendaal kompartí 
nan konosementu ku e 
públiko en general i pa 
nan tende e eksperensianan 
di e residentenan ku a 
keda afekto pa kambio 
klimatológiko. 
Keizer i Bloemendaal 
a reuní tambe i a presentá 
nan investigashon di klima 
na Kolegio Ehekutivo. E 
meta di e reunion tabata pa 
informá e desishonnan di e 
isla tokante loke por spera 
den futuro. E informashon 
aki ta fundamental pa disidí 
kon pa impulsá e desaroyo 
di Saba ku konsiderashon 
di kambio di klima. 


Preparando pa futuro 
Miéntras 
Saba 
ta 
kontribuí poko na kambio 
klimatológiko na eskala 
global, e i otro islanan 
den e region lo sinti mas 
e 
impakto 
di 
kambio 
klimatológiko. E gravedat 
di e impakto di kambio 
di klima ta determiná pa 
e nivel di emishon global 
di dióksido di karbon i 
sí e nashonnan grandi i 
industrialisá ta komprometé 
nan mes ku polítika i 
akuerdo 
internashonal, 
destiná pa redusí emishon. 
Esaki ta algu ku Saba no tin 
kontròl riba dje. 


Sinembargo, Saba tin 
kontròl riba kon e por 
prepará i adaptá na kambio 
klimatológiko. 
Na kuminsamentu di 
e aña akí, a desaroyá un 
agènda klimatológiko ku 
Ministerio di Asuntunan 
Ekonómiko 
i 
Pólisa 
Klimatológiko, Ministerio 
di Infrastruktura i Maneho 
di Awa, 
Ministerio 
di 
Interior 
i 
Relashonnan 
di Reino, huntu ku e 
gobièrnunan di e 6 islanan 
Karibe Hulandes. E agènda 
tin 8 prioridat, inkluyendo 
oumentá energia renobabel, 
desaroyo 
infrastruktura 
resiliente 
na 
klima 
i 
planikashon 
espasial, 
mehora maneho di awa i 
desecho, stimulá ekonomia 
sirkular, 
intensiká 
protekshon di ekosistema, 
nansiamentu i insentivo 
ekonómiko, asosiashonnan 
di koperashon i interkambio 
di konosementu i monitòr i 
evaluashon. 
For di e agènda akí, 
Entidat Públiko lo elaborá 
un plan klimatológiko ku 
akshon pa prepará Saba 
pa 
futuro. 
Durante 
su 
diskurso na e enkuentro 
riba kambio klimatológiko, 
Gezaghebber 
Jonathan 
Johnson a deklará: “Den 
medio di e retonan akí, nos 
tin e oportunidat di skohe 
un rumbo pa un futuro mas 
resiliente i sostenibel.” E 
meta ta pa kompletá e plan 
pa n di e aña akí. 


Sientífikonan di klima a bishitá Saba 

ARUBA 
KÒRSOU 


WILLEMSTAD 
– 
‘Curaçao 
Experience 
Ambassador 
Edition’ 
a 
reforsá e posishon di Kòrsou 
riba e mapa mundial, ku 
mas di 25 pais representá 
durante e konferensia. 
Durante e dianan di 
18 te ku 20 di mart, e 
partisipantenan 
a 
traha 
huntu 
intensivamente 
pa eksplorá i eksplotá 
oportunidatnan 
pa 
por 


realisá mas koperashon. 
E 
embahadornan 
ta 
regresá nan pais ku interes 
pa siguí reforsá e relashon 
ku gobièrnu di Kòrsou i 
eksplotá 
oportunidatnan 
komersial ku lo benesiá 
tur. 
Tabata 
un 
siman 
inolvidabel 
pa 
tur 
e 
partisipantenan. 
Nan 
a 
partisipá 
na 
diferente 
presentashon i a bishitá 


diferente instansia i lugánan 
na Kòrsou. E evento úniko 
akí a tuma lugá pa promé 
biá riba na Kòrsou. Esaki ta 
hasi e evento unu históriko. 
Inisiadó, 
Minister 
Plenipotensiario, 
Carlson 
Manuel 
i 
Minister 
Presidente, Gilmar Pisas, 
ta kontentu ku e éksito 
inmenso di e evento. El a 
superá ekspektativa. 


WILLEMSTAD 
– 
Bandanan 
internashonal 
di narkotráko ta skohe a 
haf di Kòrsou mas i mas 
komo punto di salida pa 
manda kantidat grandi di 
kokaina Hulanda i otro 
destinashonnan Europeo. 
Esaki ta e konklushon 
di e revista marítimo 
Hulandes, De Schuttevaer, 
basá 
riba 
demandanan 
resien 
na 
Willemstad. 
Resientemente 
nuebe 
sospechoso di tráko di 
droga a keda huzgá. 
Segun 
e 
ekipo 
de 
koperashon investigativo, 
RST, 
e 
outoridatnan 
a 
desmantelá 
un 
ret 
bon 
organisá 
di 
aktividatnan 
kriminal, 
ku 
konsekuensianan 
importante pa siguridat 
i 
integridat 
di 
e 
instalashonnan portuario 
di e isla. 
E sospechosonan a usa 
personal di e haf korumpí 
pa pone kokaina den 
kònteinernan ku tabata 


bai Europa. Ta kalkulá 
ku e balor riba kaya di e 
droga interseptá na por lo 
ménos mion orin. 
Ministerio públiko a eksigí 
kastigu pisá di entre 5 i 15 
aña di prizòn kontra esnan 
envolví, dependiendo di 
nan ròl den e operashon. 
Un faktor importante 
ku ta hasi Kòrsou atraktivo 
pa e aktividatnan kriminal 
akí, ta e falta di vigilansia 
marítimo. Pa kasi un aña, 
Warda Kosta no a stashoná 
un barku di stashon na 
e isla, p'esei banda di 
narkotráko 
ku 
boto 
rápido por dediká nan mes 
na nan asuntunan kasi sin 
opstákulo. 
Polítika 
Hulandes 
na Dan Haag, a indiká 
ku esaki mester kambia 
pronto. Ta spera ku na 
aprel òf mei ta manda un 
otro barku di stashon pa e 
region pa patruya den Mar 
Karibe, pa asina stòp e 
transportenan di droga. 


W I L L E M S T A D 
-- 
En 
bista 
di 
e 
informashon 
tokante 
e 
blackoutnan na Kòrsou i 
e rekomendashonnan di 
e rapòrt Laborelec/Engie, 


ta parse ku Aqualectra ta 
enfrentá retonan tékniko 
i operashonal importante. 
E echo ku ta rekerí un 
invershon di mion orin 
pa mehorá e infrastruktura 


di energia i awa i kumpli 
ku e rekomendashonnan, 
ta 
indiká 
un 
retraso 
signikativo 
den 
man- 
tenshon i modernisashon 
di e ret. Preokupashonnan 
identiká pa Laborelec 
Engie, manera e nesesidat 
pa mehorá kongurashon 
i losoa di protekshon, 
ta 
indiká 
debilidatnan 
fundamental den maneho 
i monitòr di e ret. E falta 
di simulashon i análisis 
adekuá 
promé 
ku 
e 
blackoutnan, ta enfatisá un 
posibel falta di preparashon 
i 
komprondementu 
di 
posibel fayo di e ret. 
E rekomendashon pa 
warda 
e 
kongurashon 
di 
protekshon 
den 
un 
base di data i veriké 
via 
simulashon, 
ta 
un 
paso krusial pa mehorá 


konabilidat operashonal. 
Esaki 
ta 
sugirí 
ku 
e 
sistema 
aktual 
no 
ta 
susientemente dokumentá 
òf 
probá 
regularmente, 
loke ta esensial pa un 
maneho 
efektivo 
di 
e 
retnan eléktriko. Ademas, 
e enfoke riba investigashon 
di protekshon di turbina 
di bientu i simulashon di 
kontròl 
di 
generatornan 
disel, ta indiká un konsiensia 
di 
e 
komplikashonnan 
ku fuentenan di energia 
renobabel ta trese pa e 
stabilidat di e ret. Atendé 
e 
puntonan 
spesíko 
akí, ta fundamental pa 
garantisá 
un 
transishon 
stabil 
na 
fuentenan 
di 
energia mas sostenibel. E 
nesesidat pa investigá kon 
pa limitá produkshon di 
unidat di disel den kaso 


di problema di stabilidat, 
en bes di deskonektá nan 
for di e ret, ta indiká ku 
e mekanismo aktual di 
reakshon 
di 
Aqualectra 
na fayo den e ret, por ta 
muchu drástiko i por kousa 
interupshon 
innesesario. 
Sinembargo, ta parse ku 
Aqualectra tin un kaminda 
kompliká pa dilanti, no 
solamente pa atendé ku 
desiensianan 
tékniko 
inmediato, 
pero 
tambe 
pa implementá un enfoke 
mas proaktivo i avansá pa 
atministrashon di e ret. E 
implementashon 
eksitoso 
di e rekomendashonnan di 
Laborelec/Engie, ta esensial 
pa mehorá e konabilidat 
di suministro di energia 
na Kòrsou i prevení futuro 
blackout. 


Rapòrt eksterno 
Ret di elektrisidat Aquaelectra preokupante 


‘Curaçao Experience Ambassador 
Edition’ a superá tur espektativa 


Korupshon i mal supervishon di haf 
Base ideal pa 
transporte di droga 


PENSAMENTU DI SIMAN 


Invertí den AWE 


Pasobra maske solo ta baha tur dia, esei no ke 
men ku ta final di e dia. 
Kada dia ta gana un pida chikí di eternidat ora 
ku e wòrdu konektá ku historia. 
“Asina anto, siña nos konta nos dianan, pa 
nos por presentá na Bo ku un kurason yen di 
sabiduria.” (Salmo 90:12 ) 


Rumannan.... Esta un bunita pensamentu! 
Un siman bendishoná pa bo. 
25 mart 2024 

ARUBA 
ARUBA 


O R A N J E S T A D 
-- 
Diaranson 
Minister 
Maduro di Finansa hunto 
cu e profesionalnan di 
Departamento di Impuesto 
a reuni cu Secretario di 
Estado sra. an Huelen 
pa asina duna un bista di e 
trabounan cu ta wordo haci 
den cuadro di Landspakket 
riba e tereno scal na 
Aruba. 
Durante e reunion a 
brinda un presentacion di 
e cambionan cu a wordo 
introduci pa por cumpli cu 
tema C di e Landspakket. 


Entre nan, a duna un bista 
di e implementacion di 
e Plan di Impuesto 2023 
y e resultado te awo di 
e cambionan scal aki 
cu ta toca tema C1 di e 
Landspakket. 
A 
splica 
tambe riba e bon noticia 
cu Aruba ta riba e lista di 
cooperacion y transparencia 
scal di OED cu ta toca 
tema C2 di e Landspakket. 
Fuera di esaki a indica cu ta 
trahando awo riba tema C3 
y C4 di e Landspakket pa 
fortica e administracion y 
hisa e nivel di cumplimento/ 


compliance. Por ultimo a 
indica tambe cu reunionnan 
ta wordo hiba acabo pa yega 
na un palabracion scal 
entre Hulanda y Aruba den 
e prome kwartaal di aña 
2024 pa asina por cumpli 
tambe cu tema C5 di e 
Landspakket. 
E reunion a bay den 
bon ambiente na unda 
cu Minister Maduro y e 
profesionalnan di DIMP a 
tuma tempo pa asina por 
a contesta tur pregunta y 
brinda mas informacion pa 
asina e Secretario di Estado 


Hulandes por ta miho 
informa di e trabounan riba 
e tereno scal na Aruba. 
Minister 
Maduro 
ta 
gradici sra. an Huelen pa 
su bishita y e cooperacion di 
Hulanda pa yuda na fortica 


DIMP. E mandatario ta 
gradici tambe e ekipo di 
DIMP pa e gran trabou cu 
ta wordo haci pa Aruba por 
conta cu un sistema scal 
cu ta traha na bienestar di 
nos Pais. 


Riba e trabounan haci den cuadro di landspakket riba e tereno fiscal na Aruba 
Minister Maduro a reuni cu secretario 
di estado Van Huffelen 

ARUBA 
DEPORTE 


K R A L E N D I J K - - 
Djaweps atardi a tuma lugá 
e apertura osial di e di 
anual Bonaire International 
Sports Week 2024. Pa duna 
inisio osial na e seremonia 
di apertura, esaki a kuminsá 
ku palabranan di bonbiní di 
Terrence de Jongh hefe 
di INDEBON. Promé ku el 
a papia a tene un minüt di 
silensio, rekordá un persona 
ku a hasi hopi pa deporte ku 
a bai sosegá. 
“Awe nos ta pará na di 
dos edishon di e siman di 
deporte. Aña pasá masha 
komentario tabatin rondó di 
e aktividat. E aña aki tambe 
tin 10 rango di deporte. Ta 
partisipá Aruba, Kòrsou i 
otronan. Nos tur ta huntu 
awe pa nos sostené otro 
pa e evento grandi aki. 
Sin gobièrnu di Boneiru, 
TCB, 
Fundashon 
Wega 
di Number Boneiru, E 


kompetensia di deporte aki 
no por tabata un realidat. 
Ta trata di un evento hopi 
grandi. E partnernan nan 
a uni pa organisá esaki. 
Mayan 
e 
weganan 
ta 
kuminsá i tin diferente 
wega. Futsal, beach tènis, 
beach vòli, sòftbòl otro 
siman ta bai tin kompetensia 
di landamentu ku ta hopi 
popular, e swimming pool 
natural. Asina mas.” 


Diputado Clark 
Abraham 
“Mi ta kere Terrence 
a bisa mayoria kos. Den 
deporte ta e manera mihó pa 
nos hóbennan uni i konektá 
ku otro. Ta bunita pa nos 
kompetí i organisá deporte 
i nos ta huntu. Danki sigur 
na Terrence pa loke e ta 
hasi. Mi ta haña bunita pa 
mira pa tiki ku INDEBON 
tin kon nan ta desaroyá. 


Ayera un ekipo di Boneiru a 
empatá ku El Salvador. Usa 
e momentu aki pa e talento 
i e bunitesa di nos isla. Di e 
manera aki nos ta invitá tur 
otronan, pa bin disfrutá di 
nos dushi Boneiru. Danki 
na boso tur pa loke boso ta 
hasi pa logra e ‘sport week’ 
aki posibel. Ban sigui ku e 


desaroyonan aki i krea mas 
pa futuro.” 
Anne Marie Mercera 
direktor Fundashon Wega di 
Number Boneiru (FWNB). 
“Deporte ta loke FWNB 
ta inbertí den deporte, e 
mihó manera pa hende 
move, ta hasiendo deporte. 
E deportenan ku ta bai tin 
hendenan ta bai kompetí 
i tambe ta bai tin klínika. 
Mayornan ku tin mucha ku 
no ta hasi deporte ainda, 
pasa wak e enkuentronan 
i inskribí e yu pa un di 
e deportenan. Ánimo ta 
grandi espektativanan ta 
grandi i nos ta trahando 
huntu ku otronan pa hasi 
e rangonan di deporte mas 
grandi huntu ku boso.” 


Representante di TCB 
Marjolein Oleana. 
“Nos ta orguyoso pa 
tuma parti na e siman di 
deporte ku ta bai tuma lugá. 
Hopi deportista lokal a pone 
Boneiru riba mapa. Nos 
por menshoná Taty i Tonki 
entre otro ku a destaká 
den e deporte di windsurf. 
Danki pa tur esnan ku a 
kontribuí. Sigui destaká 
den rango nan di deporte, 
no solamente lokal, pero 
tambe internashonal. Hopi 
éksito pa un i tur e rangonan 
di deporte ku ta bini.” 
Despues a tuma lugá 
kòrtamentu 
di 
sinta, 
deklará e di 2 anual Bonaire 
International Sports Week 
2024 habrí. 


Di dos edishon Siman di Deporte habrí 


Vakatura 
Gezaghèber pa 
Entidat Públiko Boneiru 


E funshon di Gezaghèber pa Entidat Públiko 
Boneiru ta vakante. A habri e vakatura di nobo 
riba 4 di mart 2024. Si bo ta deseá di bini na 
remarke pa e funshon aki, bo ta kordialmente 
invitá pa ekspresá esaki por eskrito promé ku 7 di 
aprel 2024. Por haña mas informashon tokante e 
vakatura i e teksto di anunsio riba: 
www.rijksdienstcn.com/vakatura 

KRALENDIJK 
-- 
Resientemente 
Minister 
di 
Enseñansa, 
Siensia, 
Kultura i Deporte, Sithree 
van Heydoorn, a topa ku 


un total di 21 studiante di 
MBO di Komunidat di Skol 
Boneiru, SGB, na Kòrsou. 
E alumnonan di e skol 
MBO tabata na Kòrsou 
ku e meta pa presentá nan 
proyekto. Nan ta den e 
último aña di estudio den 
e área di kuido i bienestar, 
deporte i rekreashon. 
Bou di guia di nan 
dosentenan nan tin un 
proyekto, ‘Nelly Clarinda 
adoptá un hende grandi’. 
E meta di e proyekto ta pa 
e alumnonan pasa por lo 
ménos 1 ora pa luna ku un 
persona mayor. 
Durante di e bishita nan 
ta kombersá, entretené i 


Minister a topa ku studiantenan di MBO Boneiru 


dialogá ku e persona. 
E studiantenan ta keda 
guiá pa un tim di lider di 
e skol mes ku ta Dietrich 
Winklar, Suzy Bergland- 


Balentin, Guilluama oe, 
Tom Verbeek, i Eric Koeks. 
Minister 
a 
keda 
sumamente kontentu ku e 
bishita i a indiká di bai traha 


ku un skol sekundario aki 
na Kòrsou riba e proyekto 
similar ku esaki i huntu ku 
e skol sekundario MBO 
Boneiru. 


